In die fleur van Koos du Plessis se sangloopbaan het hy 'n liedjie oor Karla geskryf. Só stel hy die luisteraar voor aan sy dogtertjie wat hom om haar pinkie kon draai. Vandag is sy 'n jongvrou wat met haar debuutalbum Woordeloos, die res van die storie vertel ... Hier is Afrikaanse musiek met karakter; musiek wat jou meer as net 'n mooi melodie bied. Die wonder van die tegnologie het dit moontlik gemaak dat Koos, jare na sy dood, in duet saam met sy 'klein' Karla sing - die eerste van sy soort in Afrikaans. Met die talente van klankingenieur en verwerker Peter McLea, Laurika Rauch se verfyning en Karla se skryftalent, kan hierdie album nie anders as om die musiekliefhebber se versameling te komplementeer nie.